**R O M Â N I A**

**JUDEŢUL MUREŞ (nu produce efecte juridice) \***



**CONSILIUL LOCAL MUNICIPAL TÎRGU MUREŞ**

**Nr. 22.515 din data de 13.04.2018**

**EXPUNERE DE MOTIVE**

**privind aprobarea normelor financiare pentru activitatea sportivă a Clubului Sportiv Municipal Tîrgu Mureş**

Clubul Sportiv Municipal Tîrgu Mureş a fost înfiinţat prin Hotărârea Consiliului local nr. 353/2017 având ca obiect activitatea de promovare şi susţinere a sportului târgumureşean.

Normele financiare reglementează categoriile de cheltuieli specifice şi, după caz, cuantumurile acestora, ce se pot efectua pentru realizarea activităţii sportive, participanţii la acţiunile sportive, precum şi alte aspecte financiare ale activităţii sportive.

Aprobarea de către consiliu local, a unei hotărâri prin care se vor aproba Normele financiare pentru activitatea sportivă a Clubului Sportiv Municipal Tîrgu Mureş, va asigura cadrul juridic corespunzător pentru finanţarea activităţii sportive în domeniul sportului de performanţă, la nivelul acestei instituţii publice.

Proiectul de hotărâre urmează a fi adoptat în contextul legislaţiei generale şi specifice în materie, respectiv Legea nr. 215/2001 privind administraţia publică locală, republicată, Legea nr. 69/2000 a educaţiei fizice şi sportului, O.U.G. nr 38/2017 privind modificarea şi completarea Legii educaţiei fizice şi sportului nr. 69/2000, H.G. nr. 1447/2007 privind aprobarea Normelor financiare pentru activitatea sportivă şi Legea nr. 273/2006 privind finanţele publice locale.

Faţă de cele mai sus expuse, în conformitate cu prevederile art. 45 alin. 6 din Legea nr. 215/2001 a administraţiei publice locale, republicată, proiectul de hotărâre însoţit de întreaga documentaţie va fi prezentat spre dezbatere şi aprobare Consiliului local al Municipiului Tîrgu Mureş.

**Consilieri locali**:

\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 45-49 din Legea nr. 215/2001 R